Palang Pracharat

Palang Pracharat (thai: พรรคพลังประชารัฐ, RTGS: Phak Phalang Pracharat) er et pro-militært og konservativt politisk parti i Thailand.
Partiets statsministerkandidat i parlamentsvalget i 2019 var statsminister og daværende juntaleder Prayut Chan-o-cha.

En omtrent ett år lang fraksjonskamp innad i partiet førte til at 18 medlemmer av hovedstyret sluttet den 1. juni 2020. Thailands visestatsminister, Prawit Wongsuwan, ble valgt til leder av partiet den 27. juni. Han etterfulgte Uttama Savanayana, Thailands daværende finansminister. Partiets generalsekretær ble Anucha Nakasai.

Thailand-forsker Paul Chambers hevder at Palang Pracharat er en stedfortreder for militæret og juntaen som gjennomførte statskuppet i Thailand i 2014, og ble dannet spesielt for å opprettholde makten til generalene Prawit Wongsuwan, Prayut Chan-o-cha og Anupong Paochinda.

Referanser 

Politiske partier etablert i 2018
Politiske partier i Thailand
2018 i Thailand
Nasjonalkonservative partier